金漢率

金漢率係北韓前最高領導人金正日個孫、金正男大仔，本身係北韓最高領導人第四代繼承人，但係老豆金正男響2001年想去竄訪東京迪士尼樂園、畀爺爺金正日知道之後失去地位，被逼同細妹金率熙走去澳門，之後有諗過走嚟香港。響金正男被殺案發生之後，疑似走咗去歐洲。

金漢率同一般朝鮮人唔同，佢唔單止戴耳環同埋頸鏈，重染咗一頭金毛。

政見

對依家北韓政府同埋北韓內部嘅睇法 
金漢率響一次電視專訪嘅時候，批評叔叔金正恩係「獨裁者」，重話自己對第二次利比亞內戰好有興趣，希望朝鮮「變得好啲，人民嘅生活就會輕鬆一啲」。

響2011年，金漢率分別響YouTube、Facebook同Twitter上面發佈好多嘅帖文，話自己嘅家族因為用極權嘅手法治統朝鮮人民，搞到朝鮮陷入饑荒同埋落後，所以佢覺得好內疚。

響2012年，金漢率接受芬蘭廣播公司嘅電視專訪，話自己好想見到有一日南北韓統一，聽見個記者一啲對爺爺金正日同叔叔金正恩有貶損性嘅形容都冇反對。

流亡政府 
2019年3月1號，保護住金漢率嘅神秘團體Cheollima Civil Defense響佢嘅官網上面公佈由金漢率拍嘅一條片，連帶一篇水蛇春咁長嘅聲明，條片入面金漢率話同一班脫北者成立臨時政府「自由朝鮮」，由金漢率做代表，重話會努力反抗金正恩政權。

攷 

漢率